PLANB วิ่ง 4% โบรกฯอัพเป้า 10 บ. ชี้รายได้เพิ่มหนุนกำไรปี 65 โต 44% แตะ 893 ลบ.
PLANB วิ่ง 4% โบรกฯอัพเป้า 10 บ. ชี้รายได้เพิ่มหนุนกำไรปี 65 โต 44% แตะ 893 ลบ. สะท้อนการฟื้นตัวแบบ V-shaped ทั้งนี้ยังไม่ได้รวมกำไรส่วนเพิ่มที่จะเกิดจากดีล
18 ม.ค. 2565

ผู้สื่อข่าวรายงานว่าวันนี้ (18 ม.ค. 2565) ราคาหุ้นบริษัท แพลน บี มีเดีย จำกัด (มหาชน) หรือ PLANB ณ เวลา 15:40 น. อยู่ที่ระดับ 8.45 บาท เพิ่มขึ้น 0.30 บาท หรือ 3.68% โดยทำจุดสูงสุดที่ 8.55 บาท และทำจุดต่ำสุดที่ 8.20 บาท ด้วยมูลค่าการซื้อขาย 197.78 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ (13 ม.ค. 2565) ว่า จากการสนทนากับบริษัทฯ ล่าสุด อัตราการใช้สื่อ (UR) ในธ.ค. 2564 มีโมเมนตัมที่แข็งแกร่งต่อเนื่องจากพ.ย. โดยภาพ UR ในไตรมาส 4/2564 ช่วงต้นอยู่ในระดับต่ำที่ 36% ใน ต.ค. เพิ่มจากเฉลี่ยไตรมาส 3/2564 ที่ 34% การฟื้นตัวแบบ V-shaped เกิดขึ้นในพ.ย. UR เพิ่มเป็น 50% และหาก UR ในธ.ค. 2564 เพิ่มเกิน 60% จะสะท้อนว่าบริษัทฯ สามารถรายงานกำไรได้ประมาณ 100 ล้านบาท ในไตรมาส 4/2564 ใกล้ระดับในไตรมาส 4/2563 ดีกว่าคาดการณ์ก่อนหน้านี้ของทางฝ่ายวิจัยที่คาดว่าบริษัทฯ จะเท่าทุนอยู่มาก
อย่างไรก็ตามแม้ทางฝ่ายวิจัยจะมีมุมมองเชิงบวกต่อสื่อ OOH และ PLANB แต่การฟื้นตัวของกำไรในพ.ย. และธ.ค. 2564 ทำให้ทางฝ่ายวิจัยเชื่อว่า PLANB จะฟื้นตัวแบบ V-shaped มากกว่าแบบค่อยเป็นค่อยไป ดังนั้นทางฝ่ายวิจัยจึงปรับคาดการณ์กำไรปี 2564, 2565 และ 2566 เพื่อสะท้อนมุมมองที่ดีขึ้นต่อการฟื้นตัวของ UR recovery โดยทางฝ่ายวิจัยปรับคาดการณ์ปี 2564 จากขาดทุน 122 ล้านบาท เป็น 1 ล้านบาท และปรับคาดการณ์กำไรปี 2565 ขึ้น 44% หลังการปรับคาดการณ์กำไรทางฝ่ายวิจัยคาดว่า PLANB จะมีกำไรระดับสูงสุดใหม่ของบริษัทฯ ในปี 2565 ที่ 893 ล้านบาท สูงกว่าระดับก่อนโควิดในปี 2562 ที่ 20% จากปัจจัยความต่างสำคัญในปี 2565 และ 2562 มาจากความสามารถในการสร้างรายได้สูงขึ้น ในปี 2565 (สูงกว่าปี 2562 ที่ 58%) โดยทางฝ่ายวิจัยยังไม่รวมกำไรส่วนเพิ่มที่จะเกิดจากดีล
ทั้งนี้ทางฝ่ายวิจัยปรับคำแนะนำ PLANB ขึ้นมาเป็น “ซื้อ” จาก “ถือ” โดยปรับราคาเป้าหมายขึ้นเป็น 10 บาท จาก 7.20 บาท จากการปรับคาดการณ์กำไร ตอนนี้ทางฝ่ายวิจัยไม่เพียงแต่มองว่า PLANB เป็นหุ้นทำกำไรฟื้นตัวแต่ยังฟื้นได้แบบ V-shaped สู่ระดับสูงสุดใหม่ในปี 2565 แม้ราคาหุ้นจะปรับตัวขึ้นในสองเดือนที่ผ่านมา แต่ราคาหุ้น PLANB ยังถูกซื้อขายที่ค่า PE ปี 2565 ระดับ 38 เท่า ต่ำกว่าปี 2562 อยู่ 19% แม้ปีกำไรปี 2565 จะสูงสุดใหม่